લગ્નોની મોસમમાં ટાયરો પાસે ઘણી સ્ટોરીઓ હોય છે. આ વિશેની એક મજેદાર હકીકત વિશે થોડી વાત કરીએ. હમણાં વિખ્યાત કવિ નીરજનું અવસાન થયું. નીરજ જેવા કવિ એમની યુવાનીમાં એમની પ્રેયસીને મળવા માટે બસના ટાયર ઉપર બેસીને પ્રેયસીને ગામ જઈ રહ્યા હતા. આંખમાં અનેક સ્વપ્ન હતાં. બસ જ્યારે પ્રેયસીને ગામ પહોંચવા આવી ત્યારે ગામને પાદરે બસ ઊભી રહી. સામેથી કોઈનાં લગ્નની જાન જઈ રહી હતી એ વખતે કવિ નીચે ઊતરી ગયા.